Plán fakultného auditu procesov kvality vzdelávania

AR 2021/2022

|  |  |  |  |
| --- | --- | --- | --- |
| Auditované procesy | termín | audítor | body |
| Prijímacie konanie (počet študentov + proces prijímacieho konania) | LS  16.05.2022 | Funta |  |
| Rozvrh hodín ZS kreditová záťaž |  |
| Harmonogram roka |  |
| Hodnotenie študijného programu – podklady učiteľov |  |
| Hodnotenie študentov |  |
| Spätná väzba od študentov (dotazníky k predmetom) |  |
| Poradenstvo pre študentov (Kariérne centrum) |  |
| Medzinárodná spolupráca Erasmus |  |
| Publikačná a projektová činnosť |  |
| Sťažnosti |  |

Škála hodnotenia

* 0b. – požiadavka normy ISO 9001:2015, alebo legislatívy sa nevykonáva,
* 4b. – požiadavka sa vykonáva v rozpore s požiadavkami interných postupov,
* 6b. – požiadavka sa vykonáva len čiastočne,
* 8b. - požiadavka sa vykonáva v zhode s požiadavkou s menšími pochybeniami,
* 10b. - požiadavka sa vykonáva v zhode so záväznými postupmi.

Zápisnica z hodnotiacej porady fakultného interného auditu

16.05.2022

Dňa 16.05.2022 prebiehal na FPJJ plánovaný interný hodnotiaci audit za letný semester AR 2021/2022

**Prítomní:**

Plavčan

Funta

Králik

Podhorec

Klokner

Horvath

Ďuriš

Kubincová

Tureková

**Ospravedlnený:**

Jenčo

Ďurčák

**Program:**

1. **Prerokovanie jednotlivých procesov (9) interného fakultného auditu**
2. **Diskusia k zisteniam**
3. **Vyhodnotenie interného auditu**
4. **Vyjadrenie hlavného zabezpečujúceho garanta pre študijný program právo**
5. **Plán zlepšovania**

ad1)

prorektor Funta informoval prítomných o realizácii auditu na základe stanovených procesov.

Konštatoval, že prijímanie študentov na štúdium je v súlade so stanoveným procesom na FPJJ v Študijnom, skúšobnom a štipendijnom poriadku FPJJ.

Každý má právo študovať na vysokej škole zvolený študijný program, ak splní základné podmienky prijatia na štúdium. Základnou podmienkou prijatia na bakalárske štúdium na FPJJ je získanie úplného stredného vzdelania alebo úplného stredného odborného vzdelania. Tieto dokumenty sú určujúce pri požadovaných schopnostiach uchádzača, ktorý si podal prihlášku na vysokoškolské štúdium. Právo na štúdium ustanovené zákonom č. 131/2002 Z.z. o vysokých školách sa zaručuje rovnako všetkým uchádzačom a študentom v súlade so zásadou rovnakého zaobchádzania vo vzdelaní ustanoveným zákonom č. 365/2004 Z.z. Antidiskriminačný zákon. V súlade so zásadou rovnakého zaobchádzania sa zakazuje diskriminácia aj z dôvodu veku, pohlavia, sexuálnej orientácie, manželského stavu a rodinného stavu, rasy, farby pleti, zdravotného postihnutia, jazyka, politického alebo iného zmýšľania, príslušnosti k národnostnej menšine, náboženského vyznania alebo viery, odborovej činnosti, národného alebo sociálneho pôvodu, majetku, rodu alebo iného postavenia.

K rozvrhu hodín neboli žiadne pripomienky. Rozvrh hodín spĺňa podmienky náročnosti predmetom, podľa jednotlivých ročníkov, ako aj primerane rozloženú kreditovú záťaž na študenta.

Harmonogram roka bol urobený s ohľadom na pandemickú situáciu a z nej vyplývajúcich opatrení.

Hodnotenie študijného programu – podklady učiteľov sú na kvalitnej úrovni. Väčšina učiteľov má vlastné skriptá k predmetom, ktoré učia. Nové poznatky sú artikulované aj v podkladoch k jednotlivým predmetom, ktoré sa zasielajú študentom pred začiatkom výučby.

Výsledky hodnotenie študentov predmetov sú súčasťou každoročného hodnotenie kvality vzdelávania, dotazník absolventov, zamestnávateľov a študentov podľa noriem na zabezpečovanie kvality v Európskom priestore vysokoškolského vzdelávania, v súlade so stratégiou rozvoja vedy a výskumu na Fakulte práva Janka Jesenského, poskytlo výsledky, a zohľadnené v Akčnom pláne zlepšovania kvality vzdelávacieho procesu na Fakulte práva Janka Jesenského.

Spätná väzba od študentov (hodnotiace dotazníky k jednotlivým predmetom) vyhodnocoval každý učiteľ za predmety ktoré vyučuje. Väčšina študentov má minimálne pripomienky na zlepšenie doterajšej výučby na FPJJ.

Medzinárodná spolupráca a program Erasmus mala obmedzenia z dôvodu pandemickej situácie a nezáujmu zo strany študentov.

Publikačná a projektová činnosť učiteľov je sprístupnená v ČREPČi, ktorý administruje KIEVS.

**ad 2)**

V rámci diskusie bola rozprava orientovaná na enormnú záťaž učiteľa v súvislosti s blížiacou sa akreditáciou, štátnymi skúškami, postupovými skúškami ako aj nevyhovujúcim technickým zabezpečením prednášok cez platformu TEAMS.

**ad3)**

Vyhodnotenie interného auditu fakulty jednotlivých procesov

|  |  |  |  |
| --- | --- | --- | --- |
| Auditované procesy | termín | audítor | body |
| Prijímacie konanie (počet študentov + proces prijímacieho konania) | LS  16.05.2022 |  | 10 |
| Rozvrh hodín ZS kreditová záťaž | 10 |
| Harmonogram roka | 10 |
| Hodnotenie študijného programu – podklady učiteľov | 10 |
| Hodnotenie študentov | 10 |
| Spätná väzba od študentov (dotazníky k predmetom) |  | 10 |
| Poradenstvo pre študentov (Kariérne centrum) | 10 |
| Medzinárodná spolupráca Erasmus | nehodnotiteľné |
| Publikačná a projektová činnosť | 7 |
| Sťažnosti | 10 |
| Spolu |  |  | 87 bodov z 90 |

**ad 4)**

Hlavný zabezpečujúci garant konštatoval, že FPJJ realizuje svoju činnosť v súlade s opisom študijného programu podľa štandardov kvality vzdelávania. Taktiež sú naplnené kritériá charakteristík profilov absolventov podľa Národného kvalifikačného rámca SR, ktorý zahŕňa tri stupne výstupov vzdelávania

* vedomosti
* zručnosti
* kompetencie

Poradenstvo pre študentov (Kariérne centrum) vykonávajú buď prodekan FPJJ popr. prorektor VŠD v rámci FPJJ.

Možnosť vzdelávania učiteľov aj prostredníctvom aktívnej účasti FPJJ v rámci skupiny eurofur <https://eurofur.eu/> (online prednášky, publikovanie odborných článkov a spoluorganizovanie medzinárodnej konferencie v Budapešti počas júna 2022).

**ad5)**

**Prijaté opatrenia na zlepšenie vedecko-pedagogickej činnosti**

Orientovať publikačnú činnosť učiteľov na tvorbu skrípt a/alebo učebníc k jednotlivým predmetom. Zvýšiť kvalitu publikačných výstupov, vrátane výstupov v zahraničí. Účasť na medzinárodných vedeckých konferenciách s cieľom rozvíjať spoluprácu medzi školami. Motivovať študentov k ŠVOČ. Zamerať pozornosť na Akčný plán zlepšovania kvality vzdelávacieho procesu na Fakulte práva Janka Jesenského a Stratégiu rozvoja vedy a výskumu na Fakulte práva Janka Jesenského.

Termín: 17.05. 2022

Odsúhlasil

Dekan FPJJ

**Co/**

Útvar splnomocnenca systému kvality vzdelávania VŠD

Predseda Správnej rady VŠD

Rektor VŠD